b'\n_START_ARTICLE_\nHalukkaiden koalitio\n_START_PARAGRAPH_\nHalukkaiden koalitio oli Yhdysvaltain kokoama liitto, joka tuki Irakin sotaa 2003 Irakin v\xc3\xa4itettyjen joukkotuhoaseiden riisumiseksi ja YK:n turvallisuusneuvoston ehdollisina antamien p\xc3\xa4\xc3\xa4t\xc3\xb6sten toimeenpanemiseksi. Koalitiolle annettava tuki vaihteli sotilasoperaatioihin osallistumisesta ylilento-oikeuteen ja poliittiseen tukeen._NEWLINE_Julkisesti liittoumaan liittyi 48 maata. Yhdysvaltain silloisen ulkoministerin Colin Powellin mukaan liittoumaan kuului my\xc3\xb6s monia muita maita, jotka eiv\xc3\xa4t kuitenkaan julkisesti tahtoneet sit\xc3\xa4 tunnustaa. Liittoumaan ep\xc3\xa4virallisesti liittyneit\xc3\xa4 maita saattoivat olla muun muassa Kanada ja Suomi. Suomessa syntyi vuoden 2003 eduskuntavaalien loppusuoralla niin sanottu Irak-skandaali, kun Keskustan silloinen puheenjohtaja Anneli J\xc3\xa4\xc3\xa4tteenm\xc3\xa4ki syytti silloista p\xc3\xa4\xc3\xa4ministeri Paavo Lipposta Suomen liitt\xc3\xa4misest\xc3\xa4 Yhdysvaltain liittoumaan. Kohun k\xc3\xa4\xc3\xa4nteist\xc3\xa4 seurasi oikeudenk\xc3\xa4ynti ja J\xc3\xa4\xc3\xa4tteenm\xc3\xa4en hallitus joutui eroamaan, koska ei en\xc3\xa4\xc3\xa4 nauttinut eduskunnan luottamusta.'